recursal/SuperWikiNEXT-32B huggingface dataset:
Координати: 19°15′N, 97°20′E

**Каја** или **Kaрени** е една од седумте држави на Мјанмар. Сместена е во источниот дел на земјата и се граничи на север со Шан, на исток со Тајландската провинција Мае Хонг Сон и на југ со Карен. Лежи помеѓу 18° 30' и 19° 55' северна латитуда и помеѓу 94°40' и 97° 93' источна лонгитуда. Има површина од 11.670 км2 (4,530 m²). Главен град е Лојко. Во 1998 според УНИЦЕФ имаше 207.357 жители.

Историја
--------

Во август 1948, водачот на Карени **У Би Хту Ре** беше убиен од владината милиција поради политички причини.

На 5 октомври 1951, државата **Карени**, според тогашниот закон беше преименувана во држава **Каија**.

Следуваат години со активни кампањи за независност сè до 1996 кога владата почна со непопуларната кампања за раѕмена на населението и нивно разместување по целата територија на Мјанмар. Така беа дури и цели села преместени во други региони. Со тоа следуваа и немири и масовни напуштања на домовите. Тоа резултира со отворање на големи бегалски кампови во Тајланд, каде десетици илјади го бараа своето прибежиште.

Деморгафија
-----------

Во Каија етничкиот состав е доста разновиде. Па така тука според пописот од 1983 спроведен од ООН најмногубројни се Кајаните со 56.12%, па Карените (6.45%), Бамарите (17.58%), Шаните (16.66%), и други.

Административна поделба
-----------------------

Главен град е Лојко. Каија е поделена на 2 дистрикта (**Болак** и **Лојко**) кои се поделени на 7 градски општини и 106 села и квартови.

Стопанство
----------

Поради лошата политичка состојба во минатото Каија нема развиена економија. Земјоделиуето преовладува најмногу. Се произведува ориз, пченка, сусам и слично. Од минералите најмногу се ваѓа калај, алабастер, и волфрам. Поради големиот број на реки Каија обезбедува 20% од вкупната електрична енергија на Мјанмар.

Наводи
------

1. ↑  *Извештај од пописот*. Пописот на населението и домувањето во Мјанмар во 2014 година. **2**. Непјидо: Министерство за имиграција и население. мај 2015. стр. 17.

Надворешни врски
----------------

* Karenni State at Unrepresented Nations and Peoples Organisation (UNPO) Архивирано на 16 јануари 2006 г.
* Karenni Independence Through Education Organisation

  


|  |  |
| --- | --- |
| **Административна поделба на Мјанмар** | Знамето на Бурма |
| **Окрузи:**  Иравади |  Баго |  Магве |  Мандалај |  Сагаин |  Танинтаји | Јангон |
| **Држави:**  Чин |  Качин |  Каја |  Карен |  Мон |  Ракајн |  Шан |
| **Самоуправувачки зони:** Дану | Кокан | Нага | Па Лаун | Пао |
| **Самоуправувачки округ:** Ва |
| **Сојузна територија:** Непјидо |
**Железничката станица „Овче Поле"** — железничка станица на железничката линија Велес-Кочани во селото Амзабегово, во средишниот дел на Македонија. На неа поминуваат регионалните домашни возови од Скопје кон Кочани. Станицата поседува три колосеци.

Местоположба
------------

Железничката станица се наоѓа недалеку од селото Амзабегово, Светиниколско, на 10 километри јужно од градот Свети Николе.

Историја
--------

Нејзината изградба започнала во 1923 година под водство на архитектот Петар Гачиќ, а пуштена е во употреба во 1924 година.

Станицата првично имала богати фасадни украси кои денес се отсутни поради несоодветната обнова по нејзиното уништување во Втората светска војна.

Галерија
--------

* Поглед на станицатаПоглед на станицата
* Предниот делПредниот дел
* ВлезотВлезот
* Станицата со колосецитеСтаницата со колосеците

Наводи
------

1. ↑  *Транспорт и други услуги, 2010* (PDF). Државен завод за статистика на Република Македонија. 2011. стр. 17. ISBN 9786082270463.

Надворешни врски
----------------

* ЖС „Овче Поле" на Ризницата ?
* Железничка станица „Овче Поле"[*мртва врска*] — Македонски железници
* ЖС Овчеполе на портал за Овчеполието

Координати: 41°48′19.38″N 22°00′33.39″E﻿ / ﻿41.8053833° СГШ; 22.0092750° ИГД﻿ / 41.8053833; 22.0092750
Кратка временска линија на керамика во различни стилови
**Керамиката** е една од најстарите и најраспространетите уметности за украсување, која се состои од предмети (најчесто од оние за употреба, како садови,чинии и вази) направени од глина и зацврстени со печење.

Земјените садови се најстарите и наједноставните облици. Кинезите го почнале своето софистицирано производство на керамика во неолитот и правеле порцелан најрано во 17 век. Класичната грчка и исламска култура се, исто така, познати по своите уметнички и технички иновации во грнчарството.

Керамика-традиционално, предмети направени од природни материјали како што се глина и кварцен песок, кој се обликуваат и стврднуваат со печење на високи температури за предметот да биде поцврст, потврд, и помалку пропустлив на течност.

Главни керамични производи се садовите за употреба во домаќинството, садовите за јадење, тулите и плочки.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85022017
* GND: 4030270-2
* BNF: cb11935435f (податоци)
* HDS: 047274
* NDL: 00570816
* NKC: ph121575
* BNE: XX524836

 |

 |
Здолниште
**Здолниште** — долен дел од облеката кој денес најчесто го носат жените. Здолништата имаат конусен облик, се носат околу струкот и покриваат дел или цели нозе. Здолништата најверојатно се користеле уште од праисторијата кога облеката не се разликувала меѓу мажите и жените. Познати се машките здолништа, килтови, кои се носат во Шкотска и Ирска. 

*Еволуција на здолништето*, Хари Џулиус, 1916

Поделба на здолништата по должина
---------------------------------

Низ историјата здолништата најчесто биле долги за што ни сведочат слики, книги и фотографии, сè додека не дошол XX век кој донел револуција во нашето поимање за должината на здолништата и фустаните.
  

Податотека:Panelled Lehenga.jpg Долго здолниште е она кое достига до подот или скоро до подот

  

 Здолниште до глуждовите или „макси" — поим кој настанал во 1960-тите години

  

 Здолниште до средината на листот или „миди", поим кој настанал во 1970-тите години

  

 Мини е здолниште со раб над колена и под средината на бедрото, изумот често ѝ се припишува на велшкиот моден творец Мери Квант.

  

 Микроздолништето е екстремно кратко мини здолниште, од шорцот се разликува по тоа што здолништето по средината нема спој. 

  


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85123207
* GND: 4250470-3
* BNF: cb12531784z (податоци)
* NKC: ph126266

 |

 |
**Здраве Рувчев Андоноски** ( 1917
 во Кнежино, Кичевско —  1945

 во Стара Пазова, Хрватска) — македонски партизан, борец за слобода на Македонија и учесник во НОВ.

Животопис
---------

Израснал во селско семејство, кое претежно се занимавало со земјоделство. Како симпатизер на ослободителното движење активно соработувал со движењето, а во НОВ се приклучил во летото 1943 година кога станал борец на Кичевско-мавровскиот партизански одред. Со одредот учествувал во повеќе борби, а во една од нив бил ѝ ранет. По излекувањето на добиените рани, во пролетта 1944 година продолжил да работи за НОВ, а со формирањето на Првата македонска бригада се приклучил во нејзините редови. Со Бригадата учествувал на Сремскиот фронт, каде загинал при пробојот кај Стара Пазова во април 1945 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 39.
**Задруга** е рурална заедница на добра која била присутна меѓу многу словенски племиња, а највеќе меѓу Јужните Словени.

Сите членови на задругата, најчесто околу триесет лица, живееле заедно и обработувале заедничка земја, која никој не можел самостално да наследи. Задруга се состоила од неколку куќи, една главна и неколку околни во кои живееле помлади брачни двојки. Бидејќи задругата била заснована на патрилинеарен систем, девојка која би се мажила, ја напуштала татковската задруга и влегувала во задругата на својот маж.

Задругa најчесто сочинувало неколку генерации од едно или повеќе семејства, со најстариот член на чело (дедо или старец), чие мислење сите го уважувале. Поважни прашања се решавале на заеднички состаноци, кои се нарекувале собрание, собор, совет итн.

Задругите биле соединети во жупа, а неколку жупи сочинувало словенско племе. На чело на племето стоел врховниот кнез, кои кај Јужните Словени се нарекувал жупник.

Задругите исчезнале на крајот на XIX век, а од некои од поголемите задруги исчезнале села. Многу денешни села на Балканот имаат корен во задругите, а голем број го носат името на основачот. Населби кои потекнуваат од задруги можат да се препознат по називите кои имаат наставки како: -ивци, -евци, -инци, -ци, -ане итн.

Во Србија, Босна и Бугарија задругите најдолго се одржувале, најверојатно поради турските власти. Словените имале поголеми изгледи да опстанат соединети во задруга, отколку поединечни семејства. Во Србија задругите опстанале сè до почетокот на XX век, а во западна Бугарија до крајот на XIX век век.

  


|  |  |
| --- | --- |
| Stub icon | *Оваа статија поврзани со културата е никулец. Можете да помогнете со тоа што ќе ја проширите.** п
* р
* у
 |

Надворешни врски
----------------

* Задруги во бугарското општество
* Куќна задруга кај Хрватите Архивирано на 11 март 2007 г.
**Лошиот поручник** (англиски: *Bad Lieutenant*) е американски филм од 1992 година во режија на Абел Ферара. Главните улоги ги толкуваат: Харви Кајтел, Виктор Арго, Пол Калдерон, Френки Торн итн.

Содржина
--------

Филмот се одвива во Њујорк. Еден полицаец, односно поручник на полицијата (Харви Кител) е целосно заглавен во пороци. Тој има сериозна зависност кон дрогата и кон обложувањето. Поради неговата коцкарска зависност, тој запаѓа и во голем долг кон криминалците поврзан и со неговото неуспешно обложување. Поручникот првин истражува едно убиство што се случило во Бронксот, а потоа е принуден да го истражува случајот на силуваната калуѓерка. Една вечер, тој застанува две малолетнички кои ја возаат колата на татко им без возачка дозвола. Поручникот ги принудува двете да направаат нешто за него за да не ги приведе и да му каже на татко им. Тој ја принудува едната да си го покаже задникот, а другата ја принудува да симулира орален секс, додека тој ужива во тоа. Следниот ден, Поручникот го слуша исповедението на калуѓерката и дознава дека таа ги знаела силувачите, но нема да ги именува, тој тогаш започнува да го преиспитува својот живот. Тој продолжува да користи дрога, но еден ден ја посетува калуѓерката во црквата и му кажува дека ќе ги казни силувачите, но дознава дека таа веќе им простила и тој е запрепастен и не може да го разбере тоа. Поручникот паѓа во очај и зборува на фигура, мислејќи дека е Исус и бара прошка поради неговите гревови, криминали и пороци. Ова фигура е утврдена како жена која држи златна чаша. Таа му помага на поручникот да ги пронајде силувачите и тој ги приведува двајцата силувачи од зградата во шпанскиот Харлем. Наместо да ги однесе во затвор, тој ги носи на автобуска станица и ги принудува да се качаат на автобусот и им наредува никогаш да не се вратаат во Њујорк. Тој пак е очаен, зашто знае дека за него е премногу доцна да се ослободи од гревовите. Откако ќе ги испрати момчињата, неговиот автомобил го пресретнуваат криминалците на кои тој им должи пари и го убиваат.

Улоги
-----

* Харви Кител како Поручникот
* Виктор Арго како победен полицаец
* Пол Калдерон како еден полицаец
* Еди Даниелс како девојка од Џерси (патник)
* Бјанка Хантер како девојка од Џерси (возач)
* Зо Лунд како Зо
* Винцент Лареска како Џ.С.
* Френки Торн како калуѓерката
* Фернандо Велез како Џулио
* Џозеф Михаел Круз како Пауло
* Пол Хип како Исус
* Френк Адонис како Ларџ
* Ентони Руџиеро како Лајт
* Викторија Бастел како Баутеј

Наводи
------
**Киевски меѓународен филмски фестивал „Молодист"** (украински: *Київський Міжнародний Кінофестиваль "Молодість"*) е меѓународен филмски фестивал кој се одржува секој октомври во Киев, Украина. Започнал во 1970 година како дводневен фестивал на филмови, снимен од студенти на Киевскиот државниот институт за театарска уметност, биле презентирани во таа година 33 филмови.

Во 2010 година, (фестивалот одамна ја имал изменето својата првобитна структура) биле презентирани 439 филмови, што го прави најголемиот филмски фестивал во Украина, со публика од 127.000 посетители. Претседател на фестивалот е Андреј Халпахчи.

Тој е единствениот филмски фестивал во Украина, акредитиран од ФИАПФ (од 1991 година). 
Припаѓа меѓу 26 специјализирани филмски фестивали за меѓународни натпревари.

Фестивалот е познат и по тоа што на него, за првпат биле промовирани идните познати филмски автори и продуценти : Фред Келемен , Том Тикер, Дани Бојл, Франсоа Озон, Андрас Монори, Илдик Ениди, Хера Попелар, [[Жак Одиар, Сергиј Маслобојчиков, Алексиј Балабанов, Дени Евстињеев, Стефан Долдри.

Некои од учесниците, за првпат претставени на овој фестивал, подоцна биле добитници на низа светски филмски награди: Златна палма на Бруно Думонт и Наградата Оскар на Алан Брлинер.

Наводи
------

1. ↑  „Київський міжнародний кінофестиваль «Молодість»". Архивирано од изворникот на 2020-05-13. Посетено на 2020-04-04.
2. ↑  Київський міжнародний кінофестиваль «Молодість»
3. ↑  Київський міжнародний фестиваль
4. ↑  „Кінофестиваль "Молодість" обрав своїх переможців". Архивирано од изворникот на 2018-12-26. Посетено на 2020-04-04.

Надворешни врски
----------------

* Official page
* Official page in Facebook
* Festival archives (1997-2000 years) on the first official festival web site
**Засекогаш Алис** (англиски: *Still Alice*) - американски филм 2014 година, во режија на Ричард Глејчер и Вош Вестморленд. Главните улоги во филмот ги толкуваат: Џулиен Мур, Алек Болдвин и Кристин Стјуарт.

Содржина
--------

Алис е среќно омажена жена, со три возрасни деца. Таа е позната професорка по лингвистика, која наеднаш започнува да заборава некои зборови, поради тоа што се наоѓа во почетниот стадиум на Алцхајмеровата болест. Така, таа мора да се бори за својот живот и истовремено да ги координира бракот, работата и децата.

Наводи
------

1. ↑  „Засекогаш Алис", *Вест*, година XVII, 6,7 и 8 јануари 2017, стр. 22.
**Гроф Лотреамон** (француски: *Comte de Lautréamont*), родено име: **Изидор Лисјен Дикас** (*Isidore-Lucien Ducasse*; 4 април 1846

 - 24 ноември 1870

) — истакнат француски поет роден во Уругвај.

Неговите дела, „Песните на Малдорор" и „Песни", имале големо влијание врз модерната литература, особено за надреализмот. Делото „Песните на Малдорор често" се опишува како прва надреалистичка книга. Тој починал млад на возраст од 24 години.

Животопис
---------

Дикас е роден во Монтевидео, Уругвај, како син на Франсоа Дикас, француски конзуларен службеник и неговата сопруга, Жакет-Селестин Давазак. Многу малку се знае за Исидор во детството, освен дека бил крстен на 16 ноември 1847 година, во соборниот храм на Монтевидео и дека неговата мајка починала веднаш потоа, веројатно поради епидемија. Во текот на 1851 година, како петгодишно момче, тој доживеал крајот на осумгодишната опсада на Монтевидео во Аргентинско-уругвајската војна. Дикас бил воспитан да зборува три јазици: француски, шпански и англиски јазик.

Во октомври 1859, на возраст од тринаесет години, Исидор бил испратен во средно училиште во Франција од страна на неговиот татко. Учел во Империјалната гимназија во Тарб. Во текот на 1863 година се запишува во лисејот Барту во По, каде што присуствуваа на часовите по реторика и филозофија како еден од најјаките ученици. Бил добар по цртање на аритметика и ја покажувал својата екстравагантност во начинот на размислување и во стилот. Исидор бил читател на Едгар Алан По, а особено ги сакал Шели и Бајрон, како и Адам Мицкевич, Милтон, Алфред де Мисе, и Бодлер. Во текот на училиштето тој бил фасциниран од Расин и од Корнеј. По дипломирањето, тој живеел во Тарб, каде почнал да се дружи со Жорж Дазе, синот на неговиот старател, и одлучил да стане писател.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 6065
* LCCN: n50026774
* ISNI: 0000 0001 2117 1042
* GND: 118570250
* SELIBR: 194167
* SUDOC: 027440737
* BNF: cb11886754n (податоци)
* BIBSYS: 90345041
* ULAN: 500248171
* MusicBrainz: ac8a454d-516d-4cbc-846c-253b61205184
* NLA: 35303831
* NDL: 00446996
* NKC: jn19981000515
* BNE: XX839453
* CiNii: DA02001627

 |

 |
**Канита Сума** (позната само како **Канита**, Предлошка:Lang-al; р. 26 јули 2001

) ― македонска пејачка од албанска народност.

Животот и кариерата
-------------------

Канита Сума е родена на 26 јули 2001 година во албанско семејство во градот Скопје, Македонија. Сума се искачила до слава додека била на аудиција за втората сезона на *X Factor Albania* во 2012 година завршувајќи на четвртото место. Таа ја продолжила својата музичка кариера и учествувала во Kënga Magjike во два наврати, во 2014 и 2018 година. Во октомври 2019 година, албанскиот радиодифузер, Radio Televizioni Shqiptar (RTSH), објавил дека Сума ќе се натпреварува на 58. издание на Festivali i Këngës, националниот изборен натпревар на земјата за Изборот за песна на Евровизија 2020 година, со песната „Ankth". Во полуфиналето не успеала да се пласира во големото финале на Festivali i Këngës. Во јануари 2020 година, „Fllad" бил објавен и стигнал до број седумдесет и осум во Албанија.

Наводи
------

1. ↑  „Kanita Biografia" (албански). TeksteShqip. Посетено на 16 February 2021.
2. ↑  „Kanita #Bio" (албански). Top Channel. Архивирано од изворникот на 30 October 2020. Посетено на 16 February 2021.
3. ↑  „Kanita: X Factor më ka dhënë shumë" (албански). Telegrafi. 8 March 2013. Посетено на 16 February 2020.
4. ↑  „Befasoi jurinë e "X Factor Albania" në moshë fare të vogël, rikthehet pas shumë vitesh në 'Kënga Magjike', Kanita" (албански). Telegrafi. 9 October 2018. Посетено на 16 February 2020.
5. ↑  „Kanita Suma risjell të ripërpunuar këngën 'S'jemi ne'" (албански). Telegrafi. 10 June 2019. Посетено на 16 February 2020.
6. ↑  „Festivali i 58-të i Këngës në RTSH, juria përzgjedh 20 këngëtarët pjesëmarrës" (албански). Албанска радио телевизија (RTSH). 24 October 2019. Архивирано од изворникот на 28 October 2020. Посетено на 7 February 2021.
7. ↑  „It's Arilena Ara for Albania!". European Broadcasting Union (EBU). 23 December 2019. Посетено на 21 February 2020.
8. ↑  „Kanita publikon këngën dhe klipin e ri 'Fllad'" (албански). Sinjali. 23 January 2020. Посетено на 4 March 2020.
**Кибела** (старогрчки: Κυβέλη, Κυβήβη, Κύβελις = „онаа со коса" или „онаа со секира") — фригиската божица на шумите и на природната плодност, Големата мајка на сите богови.

Мермерна скулптура на Кибела

Митот за Кибела
---------------

Кибела била фригиска божица на плодноста, азиски пандан на египетската Изида. Најпознатиот мит поврзан со Кибела е оној каде таа се вљубила во момчето Атид (Атис), кој се одликувал со извонредна убавина. Таа го назначила за свој свештеник, но под услов засекогаш да остане невин. Меѓутоа, Атид ја изневерил божицата и сакал да се ожени со една принцеза. Разлутената божица сакала да му се одмзади и се појавила на неговата свадба и сите гости ги зафатил пански страв така што полуделе. Тогаш, полудениот Атис побегнал во шумата каде самиот се осакатил, а од неговата крв никнале синолички.

Во чест на Атид, самата Кибела го воспоставила празникот на жалоста за време на пролетниот еквиноциј. Тогаш, првиот ден, нејзините свештеници (корибанти) оделе во планините, во шумата сечеле бор, го кителе и го носеле во храмот, како симбол на мртвото момче. Вториот ден, со свирката на разни инструменти, го барале Атид, а кога ќе го пронајделе, т.е. некоја слика која го претставувала него, се предавале на голема радост и играле, во придружба на разни инструменти, така што се вртеле во стилот на турските дервиши. Таквиот занос, кој лечел од лудило, го спомнува Аристофан во своите драми.

Наводи
------

1. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 167.
2. ↑  „Objašnjenja i napomene", во: Aristofan, *Lisistrata*. Beograd: Rad, 1963, стр. 96.
3. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 219.
Хајлигенблут со врвот Гросглокнер во позадина
**Корушка** (германски: *Kärnten*; словенечки: *Koroška*) — една од деветте сојузни покраини во Република Австрија, која се наоѓа во нејзиниот јужен дел. Зафаќа површина од 9.535 квадратни километри и тука живеат околу 560.000 жители. Главен град е Клагенфурт.

Местоположба
------------

Корушка го зазема јужниот дел на Австрија. Се граничи со:

* на север - Салцбург
* на исток - Штаерска
* на југ - Словенија
* на југозапад - Италија
* на запад - Тирол

Географија
----------

Со површина од 9.535 квадратни километри, Корушка е петта по големина покраина во Австрија. Според релјефот, покраината се наоѓа на планинскиот венец на Алпите, па така овде се наоѓа и највисокиот врв во државата, Гросглокнер, висок 3.798 метри. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Драва, која течи во средишниот дел на покраината.

Население
---------

Со над 560.000 жители и густина на населеност од 60 жители/км2 Корушка е шеста по бројност покраина во Австрија. Најголемиот дел од населението го сочинуваат Австријци, но има и значителен број на Словенци. Во последните години има и многу доселеници од другите поранешни југословенски републики и од Турција.

Наводи
------

1. ↑  „Sub-national HDI - Area Database - Global Data Lab". *hdi.globaldatalab.org* (англиски). Посетено на 2018-09-13.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Корушка Градови и окрузи во покраината Корушка 1 |
| --- |
|  |
| Градови | 
* Клагенфурт (Целовец)
* Филах (Бељак)

 | Карта на окрузите во Корушка |
|  |
| Окрузи | 
* Волфсберг (Волшперк)
* Клагенфурт-Околина (Целовец-Околина)
* Санкт Фајт на Глан (Шентвид на Глина)
* Фелдкирхен (Трг)
* Фелкермаркт (Великовец)
* Филах-Околина (Бељак-Околина)
* Хермагор (Шмохор)
* Шпитал на Драва

 |
|  |
| 1 *Во загради се дадени домородните словенечки имиња на местата.* |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 130825241
* LCCN: n79126996
* ISNI: 0000 0004 0393 5995
* GND: 4029175-3
* BNF: cb11931117q (податоци)
* NKC: ge134282

 |

 |
Местоположбата на округот во округот Целе
**Лохајде** (германски: *Lohheide*) — слободна област во округот Целе, во сојузната покраина Долна Саксонија, Германија. Се наоѓа во јужниот дел на Линебуршкото Поле.

Областа има површина од 91,32 км² и има 755 жители (2017 г.). Заедно со слободната област Остерхајде е дел од воениот полигон „Берген-Хоне".

Историја
--------

Во 1935 година, германската војска го основала воениот полигон „Берген" помеѓу градот Берген и Фалингбостел. Вкупно 24 села биле погодени, а нивните жители преселени. Во 1938 година бил создаден посебен округ Берген (*Gutsbezirk Platz Bergen*) за да го раководи полигонот и бил под округот Фалингбостел. Во 1945 година, округот бил поделен на две слободни области, познати денес како Остерхајде и Лохајде. Остерхајде останал дел од округот Фалингбостел, додека Лохајде бил преместен под округот Целе.

Правен статус
-------------

Според член 16 од општинските одредби на Долна Саксонија, управувањето со нездружени подрачје е регулирано. Целосната верзија на овие одредби биле издадени на 4 декември 1996 година. Таму се наведува дека „испораката на јавни добра за областа е одговорност на земјопоседникот", што во случај на Лохајде и Остерхајде, е сојузната влада. Управувањето со нездружено подрачје е различно од она на општините. Тие имаат окружен предводник (*Bezirksvorsteher*) и совет на избрани претставници од жителите.

Знаменитости
------------

Германските воени гробишта во полигонот Берген-Хоне
Следниве знаменитости може да се најдат во Лохајде:

* Замок Бредебек на потокот Литбах
* центарот за посетители на концентрацискиот камп Берген-Белзен
* гробиштата на жртвите од тиранијата во полигонот Хоне
* германските воени гробишта
* споменикот на генералот Вернер фон Фрич
* советските воени гробишта

Наводи
------



|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
**Киматика** (од грчкиот збор што значи „бран", Κῦμα) е учење што ги проучува видливите вибрации на звукот и е подточка на нормалниот мод. Најчесто, рамната површина на која што се става течноста, песок или други материи вибрира под дејство на звук, каде што за време на вибрирањето, течноста или ситниот песок формираат најразлични форми коишто стануваат се по комплексни кога честотата со која што се испушта звукот се зајакнува.

Потекло на поимот
-----------------

Поимот Киматика за ова поле од науката на *модалниот феномен*, прв го користел швајцарскиот доктор Ханс Џени којшто бил пионер во ова поле. Историски, поимот *Киматика* потекнува од грчкиот збор 'кума' што значи 'бран', со цел да се опишат периодичните ефекти коишто звукот и вибрацијата ги вршат врз материјата.

Поврзано
--------

* Киматичка терапија
* Осцилон
* Музичка визуелизација
* Визуелна музика

Наводи
------

1. ↑  Jenny, Hans (2001). *Cymatics: A Study of Wave Phenomena & Vibration* (3. изд.). Macromedia Press. ISBN 1-888138-07-6.
**Корјо-сарам** (корејски: 고려사람; руски: *Корё сарам*; украински: *Корьо-сарам*) е поимот кој за себе го користат етничките Корејци во пост-советските републики. Тој се состои од два дела: „*Корјо*" е едно од имињата за Кореја и „*сарам*" што значи човек или луѓе.

Околу половина милион етнички Корејци живеат во поранешните републики на Советскиот Сојуз, особено во независните држави во Средна Азија. Големи корејски заедници постојат и во јужна Русија (близу Волгоград), во рускиот далечен исток (околината на Владивосток), Кавказот и јужна Украина. Сите овие заедници водат потекло од Корејците кои живееле во рускиот далечен исток кон крајот на XIX век.

Посебна група на етнички Корејци живее на островот Сахалин, по кој тие се познати како Сахалински Корејци. Многу од овие Корејци не се идентификуваат како Корјо-сарам. За разлика од другите заедници, чии предци во најголем дел имигрирале кон крајот на 19тиот и почетокот на XX век, Сахалинските Корејци водат потекло од провинциите Ќонгсангдо и Чоладо. Нивните предци биле присилени во 1930-тите и 1940-тите да работат во Сахалинските рудници за јаглен од страна на јапонската влада, каде имало недостиг на работна сила поради Втората светска војна. Во тоа време, Сахалин бил дел од префектурата Карафуто на Јапонската империја.

Наводи
------

1. ↑  ГОСУДАРСТВЕННЫЙ КОМИТЕТ РЕСПУБЛИКИ УЗБЕКИСТАН ПО СТАТИСТИКЕ
2. ↑  „Всероссийская перепись населения 2010. Национальный состав населения РФ 2010". Архивирано од изворникот на 2021-12-23. Посетено на 2020-07-06.
3. 1 2  stat.gov.kz/getImg?id=ESTAT118979
4. ↑  „Державна служба статистики України". *www.ukrstat.gov.ua*.
5. ↑  „ШУМОРА ВА ҶОЙГИРШАВИИ : АҲОЛИИ ҶУМҲУРИИ ТОҶИКИСТОН : ҶИЛДИ I" (PDF). Архивирано од изворникот (PDF) на 2020-07-06. Посетено на 2020-07-06.
6. ↑  Koreans in Turkmenistan: History and Modern situation.
7. ↑  Schlyter 2004, Footnote 10 harvnb error: no target: CITEREFSchlyter2004 (help)
8. ↑  „The Korea Times : Koreans in Russia: Historical Perspective". *web.archive.org*. 2005-03-18. Архивирано од изворникот на 2005-03-18. Посетено на 2020-07-06.CS1-одржување: бот: непознат статус на изворната URL (link)
Канелурање на дорски столбови
 Различни облици
**Канелура** — архитектонски поим за вертикални бразди исклесани во трупот на столб од класичен ред, како и на пиластри, делови од ѕидот или вазни. Може да се украсуваат со листови или стапчиња, исто така исклесани во камен. Канелурите најчесто се наоѓаат на столбови од јонски и коринтски ред, столбови од сложен ред и некои столбови од дорски ред на кои се направени како полуовални засеци. Канелурите се користат за визуелно изразување на вертикалноста на столбот.

Столб или пиластер покриен со канелури се нарекува канелуран столб или пиластер. Канелурањето на столбовите, односно правењето жлебови е откриено во египетската уметност за обработка на столбови. Најчесто канелурите се користеле во класичната архитектура, каде што столбовите, по правило, биле покриени со канелури, пред се во Стара Грција и Стар Рим.

Поврзано
--------

* Столб
* Пиластер

Наводи
------

1. 1 2  Несторовић 1952. sfn error: no target: CITEREFНесторовић1952 (help)

Надворешни врски
----------------

* University of Pittsburgh - "fluting" from the Medieval Art and Architecture glossary
**Лорен Бекол** (англиски: *Lauren Bacall*) (16 септември 1924, Бруклин, Њујорк, САД - 12 август 2014, Њујорк, САД) - американска филмска глумица.

Л. Бекол во Нормандија, Франција, 1989 г.

Животопис
---------

Лорен Бекол им се обраќа на американските војници во Втората светска војна.
Бекол е родена како Бети Џоан Перске (*Betty Joan Perske*), на 16 септември 1924 година во Бруклин, Њујорк, во семејство на еврејски имигранти од Романија и Полска. Во 1945 година, таа се омажила со Хемфри Богарт, со кого останала во брак 12 години, до неговата смрт.

Фотографија на Бекол во армиското списание „Yank, the Army Weekly", 1944 г.

Филмска кариера
---------------

Бекол во филмот „Запишано на ветрот", 1956 г.
Благодарение на убавината, Бекол ја започнала кариерата како модел, а подоцна била забележана од режисерот Хауард Хокс, кој ѝ ја доделил главната улога во филмот „Да се има и да се нема", во кој таа глумела покрај славниот Хемфри Богарт. Потоа, заедно ги снимиле и филмовите: „Длабок сон", „Мрачен премин" и „Островот Ларго", а Бекол играла и во филмот „Како да се омажиш за милионер", заедно со Мерилин Монро. Во 2009 година, Бекол била наградена со почесен „Оскар".

Бекол во филмот „Како да се омажиш за милионер", 1953 г.
Бекол и Богарт во филмот „Да имаш и да немаш", 1944 г.
Бекол и Богарт во филмот „Мрачниот премин", 1947 г.

Наводи
------

1. 1 2  Наташа Спирова, „Филмаџиите жалат за Вилијамс, а музичарите - за Кокер", *Антена*, број 862, 2.1.2015, стр. 12-13.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 6818
* LCCN: n85136525
* ISNI: 0000 0001 1034 4008
* GND: 118505475
* SELIBR: 176423
* SUDOC: 027281019
* BNF: cb11889783z (податоци)
* BIBSYS: 90850443
* MusicBrainz: 483a825d-1657-4037-bd94-2591940d5327
* NLA: 35011552
* NDL: 00431997
* NKC: ola2002150629
* BNE: XX1165875
* CiNii: DA04790007

 |

 |
Килски Фјорд и Килскиот Залив
Внатрешниот фјорд на Кил
Местоположба на Килскиот Залив во однос на Балтикот.
**Килски Залив** (германски: *Kieler Bucht*; дански: *Kiel Bugt*) — залив во југозападниот дел на Балтичкото Море, долж брегот на сојузната покраина Шлезвиг-Холштајн во Германија и островите на Данска. Поврзан е со Мекленбуршкиот Залив во источниот дел, Малиот Белт во северозападниот дел и Големиот Белт во северниот дел.

Поморскиот сообраќај кој влегува или излегува во Балтичкото Море преку двата Белта мора да влезат во заливот. При влез, сообраќајот оди кон друг проток, оној кај островот Фемарн, а подоцна во Мекленбуршкиот Залив, кој потоа се отвора во Балтичкото Море. Во другата насока, сообраќајот или поминува низ Големиот Белт, долж Лангеланд или поминува низ Килскиот Фјорд и преку Килскиот Канал директно во устието на реката Елба и во Северното Море. Килскиот Фјорд завршува кај Кил, главниот град на покраината Шлезвиг-Холштајн.

Географија
----------

Југозападниот брег на заливот е брегот на Шлезвиг-Холштајн. Заливот започнува со морскиот ракав Шлај, соленикав естуар, на чиј крај се наоѓа градот Шлезвиг. На самиот брег се наоѓаат и два други помали заливи: Екернфердскиот Залив и Фленсбуршкиот Фјорд. Во северниот дел се наоѓаат данските острови Алс, Ере и Лангеланд.

### Килски Фјорд

Главна статија: Килски Фјорд
Килскиот Фјорд, заштитен од заливот на југ, е долг околу 17 километри и широк 1 километар на нејзината најтесна точка. Стратешката положба на Кил, на крајот на фјордот, му овозможил силен стопански развој. Прераснал во големо бродоградилиште, поради што бил примарна цел на сојузничкото бомбардирање при Втората светска војна. Пред основањето на Кил во 1242 година и изградбата на утврден град таму, областа не можела да се развие поради нападите од Викинзите. Меѓутоа, сите археолошки наоди од нив, или се наоѓаат под градот или биле уништени одамна.

### Екернфердски Залив

Главна статија: Екернфердски Залив
Екернфердскиот Залив е долг 16 километри, оддалечен околу десет километри од Килскиот Фјорд. Границата со Килскиот Фјорд е кај светилникот Билкер. Некогашниот пошумен полуостров Денишер Волд помеѓу Килскиот Фјорд и Екернфердскиот Залив се наоѓала пограничната област помеѓу Сасите и Данците во средниот век. Северно од Екернфердскиот Залив се наоѓа полуостровот Шванзен; на крајот на заливот се наоѓа градот Екернферде. Самиот Залив бил домаќин на настаните во едрење на Летните олимписки игри 1936 во Берлин.

### Шлај

Главна статија: Шлај
Шлај е морски ракав („затон"), долг 42 километри, ја создава границата помеѓу историските области и полуострови Ангелн и Шванзен. Овој дел од заливот бил домаќин на настаните во едрење на Летните олимписки игри 1972 во Минхен.

### Фленсбуршки Фјорд

Главна статија: Фленсбуршки Фјорд
Фленсбуршкиот Фјорд е долг околу 50 километри. Создава дел од границата помеѓу Германија и Данска и ја одбележува северната граница на Ангелн.

Координати: 54°31′12″N 10°24′24″E﻿ / ﻿54.52000° СГШ; 10.40667° ИГД﻿ / 54.52000; 10.40667

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 735148574256024430005
* GND: 4030486-3
* SUDOC: 121077438
* NKC: ge550401

 |

 |
Сноуден во 2013
**Едвард Сноуден** (роден на 21 јуни 1983 година) е поранешен работник на ЦИА, кој работел како советник на Државната агенција за безбедност на САД. Сноуден предизвика голема контраверзија кога во јавноста изнесе тајни документи кои покажале дека постојат голем број тајни проекти за надгледување како на пример „ПРИСМ" и „Баундлес информант" и документи кои покажуваат дека САД спровеле хакерски напади на компјутери ширум светот. Сноуден документите им ги предал на Гардијан и Вашингтон пост во јуни 2013 година. 
Во октомври 2013 година Сноуден објави документи кои упатуваат дека американските тајни служби го прислушкувале дури и мобилниот телефон на германската канцеларка Ангела Меркел во период поголем од 10 години, што предизвикува голем меѓународен скандал.

Животопис
---------

Едвард Џозеф Сноуден е роден во 1983 година во Елизабет Сити (Северна Каролина), а пораснал во Вилмингтон. Неговиот татко, Лони Сноуден, кој живее во Пенсилванија, бил полицаец на крајбрежната стража на САД, а неговата мајка која живее во Балтимор (Мериленд), е службеничка при федералниот суд во Мериленд.
Сноуден по објавувањето на документите од ЦИА, избегал најпрво во Хонгконг, а подоцна во Москва, 23 јуни 2013 година го дочекал дипломатскиот автомобил кој веројатно припаѓал на Еквадор. Сноуден добил помош од организацијата Викиликс и нејзиниот основач Џулијан Асанж. Откако одбил азил од поголем број држави, 6 јули 2013 година Венецуела му понудила азил на Сноуден. Меѓутоа 1 август 2013 година добил азил од Русија.

Наводи
------

1. 1 2
2. ↑  Snowden Ready to Testify About US Spying on Merkel – German Lawmaker | Russia | RIA Novosti
3. ↑  Tracy, Connor (10 јуни 2013). „What we know about NSA leaker Edward Snowden". NBC News.
4. ↑  Itkowitz, Colby; Sheehan, Daniel Patrick (10 јуни 2013). „Edward Snowden's father, stepmother plan to make public statement". *The Morning Call*. Allentown, PA. Архивирано од изворникот на 2013-11-01. Посетено на 2014-06-21.
5. ↑  Toppo, Greg (10 јуни 2013). „Former neighbor remembers Snowden as 'nice kid'". *USA Today*. Washington DC.
6. ↑  Snowden arrives at Moscow airport from Hong Kong, BBC 23 јуни 2013
7. ↑  Edward Snowden: Movements and asylum requests

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 307157574
* LCCN: no2013111241
* ISNI: 0000 0004 2843 1865
* GND: 104933289X
* SUDOC: 17744004X
* BNF: cb16764867w (податоци)
* BIBSYS: 14012037
* MusicBrainz: e4029883-c074-4e1c-add4-c35d73edb79f
* NDL: 001172955
* NKC: jo2014846734
* BNE: XX5405919
* CiNii: DA18757677

 |

 |
Катарина Пирак Сику
**Катарина Марија Ларсдотер Пирак Сику** (родена на 12 април 1965 година)  е шведска сликарка и фотографка Сами. Во 2015 година, таа била номинирана за културната награда Dagens Nyheters за нејзината изложба Nammalahpan заснована на 10-годишно проучување на биолошкото истражување на расата кај луѓето Сами.

Биографија
----------

Родена е на 12 април 1965 година во Jokkmokk, Катарина Марија Larsdotter Pirak Sikku е најмладата ќерка на уметникот Сами и yoiker Ларс Pirak и неговата сопруга Астрид. Таа присуствувала на Уметничкиот колеџ во Умео. Нејзината уметност комбинира цртеж, фотографија, сликарство, инсталација и текст. Изложен е во Шведска, Финска, Норвешка и Колумбија.

Кога била млада, слушнала гласини дека биле спроведени истражувања за луѓето Сами во нејзината област. Подоцна решила да испраша осум жени Сами за да добие повеќе информации за тоа што се случувало. Се испоставило дека сите жени слушнале за расните-биолошки прегледи кои вклучувале фотографирање и мерења на цртите на лицето. Се испоставило дека меѓу многубројните Сами кои беа испитани, биле архивирани детали за нејзиниот татко, дедо и вујкото на нејзината мајка.

Пирак Сику ги документирала животите на Самиите кои ги истражувала со колажи, слики и пејзажи кои биле претставени на нејзината изложба Nammaláhpán во Умео во пролетта 2014 година. Понатамошна изложба на нејзината работа била одржана во Nordland N asjonalparksenter во Røkland, Saltdal, во февруари и март 2019 година.

Наводи
------


1. ↑  „Katarina Sikku (Jokkmokk)" (Swedish). merinfo.se. Посетено на 20 August 2019.CS1-одржување: непрепознаен јазик (link)
2. 1 2 3  „Gjesteutstilling med Katarina Pirak Sikku" (Norwegian). Nordland nasjonalparksenter. Архивирано од изворникот на 2021-11-20. Посетено на 20 August 2019.CS1-одржување: непрепознаен јазик (link)
3. ↑  Sjölund, Maria (8 February 2015). „Katarina Pirak-Sikku nominerad till DN:s kulturpris" (Swedish). SVT. Посетено на 20 August 2019.CS1-одржување: непрепознаен јазик (link)
4. ↑  „Katarina Pirak Sikku (Lars Pirak)" (Swedish). Newsroom: Bildupphovsrätt. 12 November 2018. Посетено на 20 August 2019.CS1-одржување: непрепознаен јазик (link)
5. 1 2  Søgaard, Lise Schmidt (21 February 2014). „Jeg har aldrig kunnet skjule min identitet". Kristeligt Dagblad.
**Ана Хирут Катарина Сандстрем Борглунд** (родена на 20 март 1974 година во Адис Абеба, Етиопија ) е шведска телевизиска водителка на вести и новинар .

Таа неколку пати била номинирана и освоила награди за најдобар водител на вести и за најдобро зборуван шведски на телевизија. Таа го води вечерниот пренос на вести *Rapport* на SVT од 2000 година.

Паралелно со работата на *Rapport*, Сандстрем, исто така, учествувала во големи настани како што се преносите на SVT од Нобеловиот банкет, *Една година со кралското семејство* (годишно емитување со шведското кралско семејство на новогодишната ноќ)  и *покривање на националните избори* во 2006 година. Таа претходно работела на радио вестите Дагенс Еко („Ехо на денот") и весникот *Västerbotten Folkblad*, локален весник за северна Шведска.

Личен живот
-----------

Таа пораснала во северниот шведски град Тавелсјо со нејзиниот брат и сестрата близначка, сите родени во Етиопија. Во мај 2004 година, таа се омажила за Томи Борглунд во капелата Вестербака во Тавелсјо.

Наводи
------

 

1. 1 2  „'När jag var riktigt liten ville jag bli präst' | Wendela | Aftonbladet". Aftonbladet.se. 2003-04-06. Посетено на 2012-02-16.
2. ↑  Catharina Grünbaum (2005-12-16). „På tal om talspråk". DN.SE. Архивирано од изворникот на 2020-01-25. Посетено на 2012-02-16.
3. ↑  „Nyhetsankarna – Rapports ansikten utåt". svt.se. 2012-05-29. Посетено на 2017-09-22.
4. ↑  „Resumé: S-politiker till attack mot Katarina Sandström". Resume.se. Архивирано од изворникот на 2011-09-28. Посетено на 2012-02-16.

Надворешни врски
----------------

* Катарина Сандстрем на Шведската филмска база (англиски)
* 

* Катарина Сандстрем на Ризницата ?
Брајтбург во 2006 година, придружувајќи ја Лариса Долина на словенската чаршија во Витебск
**Ким Александрович Брајтбург** е руски композитор, пејач, клавијатурист и автор на повеќе од 600 песни. Има 5 уметнички рок композиции и 7 мјузикли. Брајтбург се прославил како основач на советската прогресивна рок група Дијалог (1978–1991), во подоцнежните години станал успешен мејнстрим претприемач, меѓу неговите најпознати проекти се популарните реални шоуа за таленти „Народен уметник",  „Тајната на успехот" и „Битката на хоровите".

Наводи
------

1. ↑  How the Become People's Artists. Omsk, *Novoe Obozrenye*, February 2005
2. ↑  „Ким Александрович Брейтбург". Kino-Teatr. Посетено на 16 May 2015.
3. ↑  Kim Breitburg story Архивирано на 14 август 2015 г. at the Casanova (musical) site

Надворешни врски
----------------

* Ким Брајтбург Архивирано на 24 април 2019 г.. Биографија на фронтменот на бендот на неофицијалното место на Дијалог.
*За други значења на овој поим, видете кодификација.*
**Кодификацијата** е нормативна постапка, а подразбира создавање на нормативни речници, граматики, прирачници како што е правописот и друго. Со кодификацијата се пропишуваат правилата што треба да се почитуваат при изборот на јазичните средства, односно правила што ги обврзуваат говорните претставници на даден јазик. Тоа значи дека се пропишуваат правилата што се сметаат за добри и правилни, а сите останати се отфрлаат. Со правописот се пропишува правописната норма. „Опишувањето" му претходи на „пропишувањето" т.е. јазикот најпрво треба да се опише, а потоа да се нормира, односно да се пропишат правилата што треба да се почитуваат.
**Кумановска артилериска бригада** била формирана од составот на артилерците на Седумнаесеттата и Осумнаесеттата македонска ударна бригада.

Состав и дејствување
--------------------

Во селото Степанци, Кумановско се формирале две батерии обединети во еден артилериски дивизион, со кој раководел командантот Трајко Костовски. Овој дивизион учествувал во борбите против Германците за освојување на стратегиската кота Паруса, кај Страцинскиот пат, потоа во борбите кај кумановските села, како и во борбите за ослободување на Куманово. Бригадата учествувала во борбите за ослободување на Скопје, а потоа продолжила со борбите за Качаник, Гнилане и Урошевац, каде активно се борела заедно со Осумнаесеттата македонска ударна бригада против балистите во Косово. Последните борби на оваа бригада биле кај селото Песјане и кај Прешево, од каде бригадата е преместена во Скопје, во декември 1944 година.

По реорганизацијата на воените единици, оваа бригада влегла во составот на Првата македонска артилериска бригада.

Наводи
------

1. 1 2 3  д-р Марјан Димитријевски „Македонската војска 1944-1945", Скопје, ИНИ, 1999 г. стр. ​159-160

 

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Македонски бригади во Народноослободителната војска на Југославија |
| --- |
|  |
| **Главен штаб** |
|  |
| 
* Прва македонско-косовска
* Прва македонска
* Прва македонска автобригада
* Втора македонска
* Трета македонска
* Четврта македонска
* Четврта македонска албанска
* Петта македонска
* Шеста македонска
* Седма македонска
* Осма македонска
* Деветта македонска
* Десетта македонска
* Единаесетта македонска
* Дванаесетта македонска
* Тринаесетта македонска
* Бригада „Гоце Делчев"
* Четиринаесетта македонска
* Петнаесетта македонска
* Петнаесетта крушевска македонска
* Шеснаесетта македонска
* Седумнаесетта македонска
* Осумнаесетта македонска
* Деветнаесетта македонска
* Дваесетта македонска
* Дваесет и прва македонска
* Прва егејска

 | Петокрака ѕвезда со срп и чеканПетокрака ѕвезда со срп и чекан |

 |
„**Кога тргнав Цвето**" е македонска народна песна. Текстот за песната е напишан во 1972 година од страна на Абас Цаноски, а музиката е компонирана од Васка Илиева. „Кога се роди песната "Кога тргнав, Цвето, во туѓина" со текстот в раце, во далечната 1972 година влегов во РТВ Скопје. Се сретнав со Васка Илиева и ѝ ги покажав стиховите. "Оваа песна е за мене, за мојата душа. Ќе ги растегнам гласните жици", рече таа" - се присетува Цаноски

Оригиналната верзија на песната е во изведба на Васка Илиева. Песната за прв пат е објавена на носач на звук во 1974 во загребското студио Југотон, на грамoфонска плоча насловена како „Стојан си појде в мејана".

Одлики
------

„Кога тргнав Цвето" има лирско-социјален карактер, во која се опева неверството на Цвета. Авторот ја замислил како „сторија на едно сиромашно семејство растргнато меѓу сиромаштијата и гурбетот." Иако авторот на песната е познат, многумина мислат дека се работи за изворна народна песна, пред сѐ затоа што во оригинал е испеана со народните инструменти на Пеце Атанасоски.

Популарност
-----------

Особена популарност добива во средината на деведесетите години од минатиот век. За оваа песна Верица Ристевска во 1997 напишала: „Малку, малку па некоја песна ќе воскресне. Со други зборови, ќе се сети некој да ја извлече од заборавот, да ја оживее и, по некое непишано правило, да стане хит. Последен таков пример е песната 'Кога тргнав Цвето во туѓина'. Всушност, без таа Цвета неверница не поминува ниту свадба, ниту забава, ниту било каква свирка"

„Кога тргнав Цвето" е препеана од многу македонски пеачи како Момо Николоски, Петар Нечоски, Благица Павловска, Драган Вучиќ, Јордан Митев и други. Препеана е и од некои бугарски пеачи; а исто така во 2006 година, снимена е српска верзија на песната во изведба на Шабан Шаулиќ.

Текст
-----

Кога тргнав Цвето за туѓина,

дробни солзи ти ронеше,

дробни солзи Цвето ти ронеше

и во Бога се колнеше.

Дека верна Цвето ќе ми бидеш,

куќа, деца ќе ми гледаш,

но јас Цвето мори верба немав,

бргу назад јас се вратив.

Наш'то порте Цвето затворено,

а децата позаспани.

Ламбичето подзапрено,

а ти Цвето во комшии.

А ти Цвето во комшии,

црно кафе си пиеше,

црно кафе Цвето си пиеше,

благ муабет си правеше.

Наводи
------

1. 1 2  „Blagica Pavlovska – Blagica Pavlovska". *Discogs*.
2. 1 2  „Јордан Митев\* – Македонски Везови".
3. 1 2  „Šaban Šaulić – Bogati Siromah".
4. ↑
5. 1 2  „Васка Илиева". *Македонска Нација*.
6. ↑  „Абас Цаноски - Балканска легенда". *инфо-кс*.
7. ↑  „Vaska Ilieva – Stojan Si Pojde V Mejana". *Discogs*.
8. 1 2 3 4 5  „Мајсторот песнопоец Абас Цаноски и неговата Цвета" (PDF). *Македонско Сонце*. 2007.
9. ↑  „Песни за Душа - Драган Вучиќ". *Музички Регистар*.
10. ↑  „Кога тргнав Цвето". *pesna.org*.
**Здравците** (науч. *Geraniaceae*) сочинуваат фамилија на цветни растенија каде припаѓа и родот *Pelargonium*, род на многу украсни саксиски растенија. 

Постојат околу 800 видови во фамилијата кои се распоредени во 7 до 10 родови, според податоците на Кралските ботанички градини. Најбројни родови се *Geranium* (со 430 вида), *Pelargonium* (со 280 вида) и *Erodium* (со 80 вида).

Повеќето видови се наоѓаат во умерените или топлоумерените региони, иако некои се тропски. Центарот на распространување на родот *Pelargonium* е во Кепскиот регион во Јужноафриканската Република, каде постои голема вегетативна и флорна разновидност.